Document ID: 31997R2235

KOMISSION ASETUS (EY) N:o 2235/97,
annettu 10 päivänä marraskuuta 1997,
maidon ja tiettyjen maitotuotteiden toimittamista koulujen oppilaille koskevista yleisistä säännöistä annetun neuvoston asetuksen (ETY) N:o 1842/83 soveltamista koskevista yksityiskohtaisista säännöistä annetun asetuksen (EY) N:o 3392/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (EY) N:o 1587/96 (2), ja erityisesti sen 26 artiklan 4 kohdan,
sekä katsoo, että
neuvoston asetuksen (ETY) N:o 1842/83 (3), sellaisena kuin se on muutettuna asetuksella (EY) N:o 1958/97 (4), 2 artiklan 1 kohdan ensimmäisen alakohdan mukaan yhteisön tukea myönnetään täysmaidosta valmistetulle tuotteelle "viili/fil",
sen vuoksi on tarpeen sisällyttää kyseinen tuote komission asetuksen (EY) N:o 3392/93 (5), sellaisena kuin se on viimeksi muutettuna asetuksella (EY) N:o 2808/95 (6), liitteeseen; lisäksi olisi muutettava mainitun asetuksen 4 artiklan 1 kohta tälle tuotteelle myönnettävän yhteisön tuen määrän tarkentamiseksi ottaen huomioon sen rasvapitoisuus, jonka on oltava vähintään 3 prosenttia, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 3392/93 seuraavasti:
1. Korvataan 4 artiklan 1 kohdan toisen alakohdan ensimmäinen luetelmakohta seuraavasti:
"- 26,73 ecua 100 kilogrammaa liitteen luokan I sellaisia tuotteita kohden, joiden rasvapitoisuus on vähintään 3,00 prosenttia mutta pienempi kuin 3,50 prosenttia,".
2. Lisätään liitteen luokkaan I seuraava:
"d) `Viili/fil`, jonka rasvapitoisuus on vähintään 3,00 prosenttia".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä marraskuuta 1997.

Labels: 17
19
5
3
12